3 Nyamenle kpondɛ kɛ yɛnyia ɛbulɛ yɛmaa ngoane—yɛ deɛ yɛɛ yɛ gɔnwo mɔ noko ɛdeɛ. Kɛ neazo la, wɔ Adam nee Yive mekɛ zo, bɛ ra Keen vale ɔ diema nrenya ekyi Ebɛle anwo ɛya kpole kpalɛ. Gyihova bɔle Keen kɔkɔ kɛ ye ɛya ne bahola amaa yeayɛ ɛtane kpole. Keen bule ɔ nye guale kɔkɔbɔlɛ ne azo. ‘Ɔholole ɔ diema Ebɛle anwo zo na ɔhunle ye.’ (Mɔlebɛbo 4:3-8) Gyihova hwenle Keen anzo kɛ ɔhunle ɔ diema nrenya ne la.—Mɔlebɛbo 4:9-11.